Likumprojekts (grozījumi) 23-TA-454
Izdrukāts 29.07.2026. 22.05 - 1.0 Redakcija
Likumprojekts (grozījumi) 23-TA-454
Izdrukāts 29.07.2026. 22.05 - 1.0 Redakcija
Likumprojekts "Grozījumi likumā "Par nodokļiem un nodevām""
Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241., 254. nr.; 2017, 5., 75., 124., 128., 156., 236., 242. nr.; 2018, 36., 197., 225. nr.; 2019, 10., 75., 118., 214., 240., 259.A nr.; 2020, 46. nr.; 2021, 121.B, 139. nr.; 2022, 69., 120., 194.A, 240.A, 249.A nr.; 2023, 116., 118., 128. nr.) šādus grozījumus:
1. 1.  Papildināt 1. pantu ar 25.1 punktu šādā redakcijā:
“251) kopīga uzraudzība – nodokļu administrēšanas darbības, kuras nodokļu administrācija veic kopīgi ar vienu vai vairākām Eiropas Savienības dalībvalstu kompetentajām iestādēm un  kas saistītas ar vienu vai vairākām personām, attiecībā uz kurām nodokļu administrācijai un Eiropas Savienības dalībvalstu kompetentajām iestādēm ir kopīgas vai papildinošas intereses;”.
2. 18.1 pantā:
papildināt pirmās daļas 4. punktu pēc vārdiem “starpvalstu pārbaudes” ar vārdiem “un kopīgās uzraudzības”;
papildināt pirmo daļu ar  7. un 8. punktu šādā redakcijā:
“7) iecelt pārstāvi, kas ir atbildīgs par kopīgas uzraudzības vadīšanu un koordināciju Latvijas Republikā;
8) nodrošināt, ka citu Eiropas Savienības dalībvalstu ierēdņiem, kas piedalās kopīgajā uzraudzībā, ir atļauts iztaujāt fiziskās personas un izskatīt oficiālus dokumentus kopā ar nodokļu administrācijas ierēdņiem atbilstoši Latvijas Republikā noteiktajai kārtībai.”;
papildināt piekto daļu pēc vārda “devītā” ar skaitļiem “9.1, 9.2, 9.3, 9.4 ,9.5, 9.6, 9.7, 9.8, 9.9”;
papildināt pantu ar 9.1, 9.2, 9.3, 9.4, 9.5,  9.6, 9.7, 9.8 un 9.9 daļu šādā redakcijā:
“(91)  Viena vai vairāku Eiropas Savienības dalībvalstu kompetentā iestāde var lūgt nodokļu administrāciju veikt kopīgu uzraudzību. Ja nodokļu administrācija saņem pieprasījumu veikt kopīgu uzraudzību, tā 60 dienu laikā no pieprasījuma saņemšanas dienas apstiprina savu piekrišanu vai sniedz motivētu atteikumu.
 
(92) Kopīgu uzraudzību veic tādā veidā, kādā par to ir iepriekš vienojusies nodokļu administrācija ar Eiropas Savienības dalībvalsts kompetento iestādi, tostarp attiecībā uz valodu lietojuma kārtību.

(93) Kopīgu uzraudzību veic saskaņā ar tās Eiropas Savienības dalībvalsts normatīvajiem aktiem, kuras teritorijā notiek kopīgas uzraudzības darbības. Ja kopīgās uzraudzības darbības tiek veiktas Latvijas Republikā, tad citu Eiropas Savienības dalībvalstu kompetento iestāžu ierēdņu tiesības un pienākumi tiek noteikti saskaņā ar Latvijas Republikas normatīvajiem aktiem. Veicot kopīgās uzraudzības darbības citā Eiropas Savienības dalībvalstī, nodokļu administrācijas ierēdņi nedrīkst pārsniegt pilnvaras, kādas tiem piešķirtas saskaņā ar Latvijas Republikas normatīvajiem aktiem.

(94) Veicot kopīgas uzraudzības darbības Latvijas Republikas teritorijā, kopīgās uzraudzības ietvaros pārbaudāmajai personai vai personai, kuru skar kopīgā uzraudzība, ir tādas pašas tiesības, tostarp arī attiecībā uz jebkuru apstrīdēšanas un pārsūdzēšanas procesu, un pienākumi, kādi tie ir noteikti gadījumos, kad nodokļu administrēšanas darbības veic tikai nodokļu administrācijas ierēdņi.

(95) Kopīgās uzraudzības laikā iegūto pierādījumu un to pieļaujamības izvērtēšana, tajā skaitā, ja darbības tiek veiktas citā Eiropas Savienības dalībvalsts teritorijā, tiek veikta saskaņā ar tādiem pašiem nosacījumiem un kārtību, kāda tā ir noteikta gadījumos, kad nodokļu administrēšanas darbības veic tikai nodokļu administrācijas ierēdņi.

(96)  Veicot kopīgu uzraudzību, nodokļu administrācija un Eiropas Savienības dalībvalsts kompetentā iestāde vienojas par faktiem un apstākļiem, kas attiecas uz kopīgās uzraudzības ietvaros pārbaudāmo personu un var tikt izmantoti kā pierādījumi, kā arī vienojas par pārbaudāmās personas stāvokli nodokļu jomā. Šos kopīgās uzraudzības rezultātus, par kuriem panākta vienošanās, iekļauj noslēguma ziņojumā un tos ņem vērā turpmākajos nodokļu administrēšanas procesos, kuri pēc kopīgās uzraudzības tiek veikti saskaņā ar Latvijas Republikas normatīvajiem aktiem (tostarp, ar nodokļu administrācijas lēmumu aprēķinot nodokļu maksājumus apmēru, kā arī ar to saistītajā apstrīdēšanas un pārsūdzības procesā).

(97) Nodokļu administrācija un Eiropas Savienības dalībvalsts kompetentā iestāde var vienoties, ka noslēguma ziņojumā tiek iekļauti arī tādi fakti un apstākļi, par kuriem tās iepriekš nav vienojušās.

(98) Kopīgās uzraudzības ietvaros pārbaudāmā persona vai personas tiek informētas par kopīgās uzraudzības rezultātiem, saņemot noslēguma ziņojuma kopiju 60 dienu laikā pēc noslēguma ziņojuma izdošanas.

(99) Nodokļu administrācijai ir tiesības iesniegt citai Eiropas Savienības dalībvalsts kompetentā iestādei savu pieprasījumu veikt kopīgu uzraudzību saskaņā ar šā panta nosacījumiem, kas attiecināmi uz kopīgu uzraudzību.”
3. 23. pantā:
papildināt 3.1 daļu ar 6. punktu šādā redakcijā:
“6) no dienas, kad ir uzsākta kopīga uzraudzība, līdz noslēguma ziņojuma paziņošanai personai vai personām.”;

papildināt 3.2 daļu pēc vārdiem “pārbaudes veikšanu” ar vārdiem “kā arī darbības, kuras veiktas kopīgas uzraudzības ietvaros”.
Likums stājas spēkā 2024. gada 1. janvārī.

